เคยกิน Coco ทั้งที่ไทยและที่ไต้หวัน ที่ผ่านมาก็รู้สึกว่าโอเคกับรสชาตินะ แต่อ่านจากรีวิวคนอื่นเขาว่าที่นี่ทำหวาน ซึ่งตัวเราก็สั่งหวานน้อยอยู่แล้วตามระเบียบ ทางร้านบอกว่าหวานน้อยสุดที่ 30% ก็โอเคตามนั้น 
เราสั่งช็อคโกแลตครีมมัคคิอาโตใส่ไข่มุก เห็นมันมีฟองๆ ครีมๆ ดูน่ากิน พนักงานบอกมีโปรฯ ด้วย อ้าว ดีเลย สรุปแก้วนี้จ่ายไป 60 บาท ชิมรสชาติ จ๊าก...หวานมาก หวานเกิน ให้คนที่บ้านที่ชอบกินหวานๆ เขายังบอกว่าหวานเลย แบบว่าเกี่ยงกันเลยคราวนี้ ไม่มีใครอยากกินอะ ขนาดนั้นเลย สรุปผิดหวังกับแก้วนี้มาก
ถ้าคราวหลังจะกินสงสัยคงต้องสั่งว่าไม่หวานไปเลยน่าจะดี